ריכרד וייס

רִיכַרד וַייס (בהונגרית: Weisz Richárd; בודפשט, 30 באפריל 1879 – בודפשט, 4 בדצמבר 1945) היה מתאבק ומרים משקולות יהודי-הונגרי, אלוף אולימפי (לונדון 1908) ו-7 פעמים ברציפות אלוף הונגריה (1903–1909) בהיאבקות בסגנון יווני-רומי במשקל כבד ו-4 פעמים ברציפות אלוף הונגריה (1905–1908) בהרמת משקולות.

קורות חיים
וייס נולד וגדל בבודפשט. הוא השתתף לראשונה בתחרות היאבקות בגיל 19. בשנת 1903, זכה באליפות ההיאבקות הרשמית הראשונה של הונגריה במשקל כבד. בשנים 1896 עד 1899 התאמן וייס בהיאבקות ובהרמת משקולות ב"מועדון האתלטיקה הונגריה" ולאחר מכן התאמן עד 1908 במועדון מ.ט.ק. בודפשט. 

באליפות העולם שנערכה בווינה בשנת 1904 הוא סיים במקום תשיעי.

באולימפיאדת אתונה (1906) השתתף וייס בתחרות ההיאבקות אך לא זכה במדליה.

באולימפיאדת לונדון (1908) הוא זכה במדליית זהב בהיאבקות בסגנון יווני-רומי במשקל כבד (מעל 93 ק"ג), לפני אלכסנדר פטרוב מרוסיה וסורן מרינוס ינסן מדנמברק, האלוף מאתונה 1906 ובכך היה לזוכה מדליית הזהב ההונגרית הראשונה בהיאבקות. לאחר ניצחונו האולימפי התמודד בבודפשט עם אלוף העולם המקצועני בהיאבקות, עקב כך זכויותיו כספורטאי חובב הושעו. לאחר מכן השתתף בתחרויות בעבור פרסים כספיים והופיע גם בקרקסים. באביב 1912 הוכר שוב כספורטאי חובב, אך הוא כבר היה מוכן לקבל על עצמו השתתפות באולימפיאדה.

בסיום לימודיו בבית הספר שירת שנה בצי הקיסרי של אוסטרו-הונגריה. בהמשך ניהל את בית הקפה היפני בבודפשט ואחר כך עבד כמאמן וכשופט ספורט. 

בתחילת 1945 הוקם מחדש מועדון הספורט מ.ט.ק. בדירתו של וייס בבודפשט.

מותו 

ריכרד וייס נקבר בבית הקברות היהודי ברחוב קוזמה בבודפשט.

שיאים אישיים 
 הדיפה בזרוע שמאל: 80 ק"ג (1905)
 הדיפה בזרוע ימין: 85 ק"ג (1903)
 הרמה עד לחזה בשתי הזרועות: 115 ק"ג
 הרמה והדיפה בשני שלבים עד למעלה בשתי הזרועות: 130 ק"ג

לקריאה נוספת 
 ספר:מכירים אותם? הונגרים ידועי שם ממוצא יהודי. Reményi Gyenes István: Ismerjük őket? Zsidó származású nevezetes magyarok (Ex Libris Kiadó, Budapest, 2000) 
 ריכרד וייס בדף הוועדה האולימפית ההונגרית (בהונגרית) Weisz Richárd a MOB honlapján (magyar nyelven). mob.hu. (Hozzáférés: 2012. december 10.)
 באתר של הספורט הלאומי ההונגרי. Polihisztor babérkoszorúval (magyar nyelven). nemzetisport.hu, 2003. november 14. (Hozzáférés: 2012. december 10.)

קישורים חיצוניים 

ספורטאים יהודים הונגרים
מתאבקים יהודים
ספורטאים יהודים בשואה
יהודים בשואה: הונגריה
אלופים אולימפיים יהודים
חברי היכל התהילה של הספורטאים היהודים: הונגרים
ניצולי השואה
מרימי משקולות יהודים
מאמני ספורט יהודים
משתתפים יהודים באולימפיאדת אתונה (1906)
משתתפים יהודים באולימפיאדת לונדון (1908)
בודפשט: אישים
יהדות בודפשט
אלופים אולימפיים מהונגריה
אישים הקבורים בבית הקברות היהודי ברחוב קוזמה בבודפשט
הונגריה: אישים בספורט
הונגרים שנולדו ב-1879
הונגרים שנפטרו ב-1945